Na temelju članka 14. Zakona o proračunu („Narodne novine” broj 87/08, 136/12 i 15/15) i članka 24. Statuta Općine Barban („Službene novine Općine Barban“ broj 22/13 i 12/18), Općinsko vijeće Općine Barban je na sjednici održanoj dana 08. svibnja 2019. godine donijelo

**Prve izmjene i dopune**

**Odluke o izvršavanju Proračuna Općine Barban za 2019. godinu**

**I.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 5. stavak 1. se mijenja i glasi:

Organizacijskom klasifikacijom posebnog dijela Proračuna formirana su četiri razdjela u sklopu kojih su planirane glave.

**II.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 7. stavak 3. se mijenja i glasi:

Prijedlozi odluka i drugih akata koje donosi načelnik odnosno koje načelnik predlaže na donošenje Općinskom vijeću, a imaju fiskalni učinak, donose se odnosno utvrđuju uz prethodno pribavljano mišljenje upravnih tijela.

**III.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 10. stavci 2. i 5. se mijenjaju i glase:

Poslove u svezi naplate lokalnih poreza za Općinu Barban vršit će Istarska županija. Za obavljanje poslova naplate ostalih prihoda zadužuje se Upravni odjel za financije, gospodarstvo i društvene djelatnosti.

Naredbu za povrat pogrešno ili više uplaćenih prihoda donosi Upravni odjel za financije, gospodarstvo i društvene djelatnosti na temelju dokumentiranog zahtjeva kojeg potpisuje Pročelnik Upravnog odjela za financije, gospodarstvo i društvene djelatnosti.

**IV.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 11. stavci 2. i 3. se mijenjaju i glase:

O ostvarenim namjenskim i vlastitim prihodima te rashodima financiranim iz istih, proračunski korisnik dužan je najmanje četiri puta godišnje izvještavati Upravni odjel za financije, gospodarstvo i društvene djelatnosti, sukladno uputi koju će donijeti Upravni odjel za financije, gospodarstvo i društvene djelatnosti.

Radi pravovremenog obračunavanja i doznačavanja proračunskih sredstava za 2019., Proračunski korisnik je dužan i izvještavati Upravni odjel za financije, gospodarstvo i društvene djelatnosti o promjenama u svezi sa zasnivanjem ili prestankom radnog odnosa djelatnika u predškolskoj ustanovi.

**V.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 12. stavak 3 se mijenja i glasi:

Općinski načelnik može na prijedlog Pročelnika Upravnog odjela za financije, gospodarstvo i društvene djelatnosti, odobriti odgodu plaćanja duga ili odobriti obročnu otplatu duga po zahtjevu dužnika, uz primjereno osiguranje i kamate.

**VI.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 13. stavak 1 se mijenja i glasi:

Upravna tijela mogu sklapati ugovore o nabavi roba, obavljanju usluga i ustupanju radova sukladno zakonskim propisima koji uređuju ovo područje i godišnjem planu nabave.

**VII.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) članak 14. se mijenja i glasi:

Instrumente osiguranja plaćanja kojima se stvaraju obveze na teret Proračuna priprema Upravni odjel za financije, gospodarstvo i društvene djelatnosti, a potpisuje Općinski načelnik.

Instrumenti osiguranja plaćanja primljeni od pravnih osoba kao sredstvo osiguranja naplate potraživanja ili izvođenja radova i usluga, dostavljaju se Upravnom odjelu za financije, gospodarstvo i društvene djelatnosti

Evidenciju izdanih i primljenih instrumenata osiguranja plaćanja vodi Upravni odjel za financije, gospodarstvo i društvene djelatnosti.

**VIII.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 16. stavak 2. se mijenja i glasi:

Načelnik može odobriti preraspodjelu sredstava unutar pojedinog razdjela na prijedlog Pročelnika Upravnog odjela za financije, gospodarstvo i društvene djelatnosti. Preraspodjela se može izvršiti najviše od 5% rashoda i izdataka na proračunskoj stavci donesenoj od strane Općinskog vijeća koja se umanjuje.

**IX.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 17. stavak 1. se mijenja i glasi:

Upravni odjel za financije, gospodarstvo i društvene djelatnosti podnosi Načelniku polugodišnji i godišnji izvještaj o izvršenju Proračuna, koji se dostavlja Općinskom vijeću u rokovima propisanim Zakonom o proračunu.

**X.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 21. stavak 3. se mijenja i glasi:

Knjigovodstvena evidencija nefinancijske dugotrajne imovine Općine vodi se u Upravnom odjelu za financije, gospodarstvo i društvene djelatnosti.

**XI.**

U Odluci o izvršavanju Proračuna Općine Barban za 2019. godinu („Službene novine Općine Barban” broj 18/18) u članku 25. stavak 1. se mijenja i glasi:

Upravni odjel za financije, gospodarstvo i društvene djelatnosti ima pravo nadzora nad financijskim, materijalnim i računovodstvenim poslovanjem korisnika te nad zakonitošću i svrsishodnom uporabom proračunskih sredstava, i to neposredno kao i putem osoba koje on odredi.

**XII.**

Prve izmjene i dopune Odluke o izvršavanju Proračuna Općine Barban za 2019. godinu stupaju na snagu osmog dana od dana objave u „Službenim novinama Općine Barban“.

Klasa: 400-08/19-01/03

Ur.broj: 2168/06-02-19-2

Barban, 08. svibnja 2019. godine

OPĆINSKO VIJEĆE OPĆINE BARBAN

PREDSJEDNIK

**Aleksa Vale**